Faimoasele plaje din insula Bali sunt inundate de gunoaie și în pandemie. .
Kuta Beach din insula Bali a fost inundată de gunoaie. Autorităţile spun că în fiecare zi colectează între 30 şi 60 de tone de deşeuri. Din pricina pandemiei, anul trecut au ajuns foarte puţini turişti în Bali.
Anul trecut am stat mai mult în case şi doar am visat la vacanţe. Am privit cum planeta părea să-şi revină şi să mai respire, dar lucrurile nu stau tocmai aşa. În insula Bali, sezonul musonului a venit cu tone de gunoaie şi deşeuri din plastic ce au inundat plajele. Autorităţile balineze spun că în fiecare zi sunt colectate între 30 şi 60 de tone de gunoaie de pe celebrele plaje ale insulei. Deşi sezonul musonului aduce deşeuri la ţărm, anul acesta situaţia este mult mai gravă decât în alţi ani. Din pricina pandemiei, anul trecut au ajuns foarte puţini turişti internaţionali în Bali.